Tablaso

Tablaso, aŭ Tablas, estas la plej granda el la insuloj kiuj konsistigas la provincon Romblono en Filipinoj. La nomo de la insulo estas de hispana origino, kaj signifas Tabuloj. Antaŭ la koloniigo de Filipinoj, Tablas estis konata kiel la Insulo Osigan. Dum la kontakto kun okcidentanoj, Osigan havis loĝantaron de 256 homoj loĝantaj en malgrandaj vilaĝoj. Vakso estis produktita en ĉi tiu insulo.

Odiongan, sur la okcidenta centra marbordo de la insulo, estas grava haveno kaj la plej granda municipo de Romblon laŭ populacio. Tablas estas administre subdividita en la municipojn Alcantara, Calatrava, Ferrol, Looc, Odiongan, San Agustin, San Andres, Santa Fe, kaj Santa Maria.

La insulo situas ĉirkaŭ 50 kilometrojn oriente de la suda parto de la insulo Mindoro. La norda pinto de Tablas estas ĉirkaŭ 12 kilometrojn de la insulo Romblono. Monto Payaopao (ankaŭ konata kiel Tablas Summit sur malnovaj mapoj) ĉe la nordorienta ekstremo de la insulo, estas la plej alta pinto sur la insulo je 665 metroj kaj la dua plej alta en la provinco (post Monto Guiting-Guiting).

Ĉefaj okupoj estas frukto- kaj legom-kultivado, fiŝkaptado, bredado de farmbestoj ktp. Tablas estas unu el la plej grandaj produktantoj de pili-nuksoj.

La faŭno kaj pejzaĝo aspektas netuŝitaj, ĉar malhelverda vegetaĵaro estas trairata de riveroj kaj riveretoj. Parto de la indiĝena arbarkovro estis forigita kaj transformita al kokosplantejoj aŭ malglata paŝtado. Tamen, la restantaj malgrandaj areoj de akvodislima arbaro subtenas plurajn speciojn de endemia faŭno, kiuj troviĝas nur sur Tablas, aŭ nur sur Tablas kaj Romblon-insulo. Inter ĉi tiuj estas la Tablasa rifiduro, Rhipidura sauli, la Tablasa drikuro, Dicrurus menagei, la Romblona bubuko, Ninox spilonota, kaj la Tablasa bulbulo, Hypsipetes (siquijorensis) cinereiceps. La ranoj Platymantis_lawtoni kaj Platymantis levigatus estas endanĝerigitaj specioj endemiaj de Tablas kaj aliaj insuloj de la provinco Romblon. En Ferrol ĉe Malcom's Cove, reoviĝas simioj, martestudoj kaj la filipina aglo. En Santa Fe, la balenŝarko (la plej granda fiŝo de la tero) povas reproduktiĝi. La akvoj apud Looc abundas je multaj specioj de tropikaj fiŝoj kaj mara vivo en la protektita rifuĝejo. La strando Binucot havas manatojn, delfenojn kaj martestudojn.

Bildaro

Kategorio:Insuloj en la Filipinoj